CELEX: C2004/179/35
Language: el
Date: 2004-07-10 00:00:00
Title: Υπόθεση Τ-182/04: Προσφυγή του Daniel Van der Spree κατά της Επιτροπής των Ευρωπαϊκών Κοινοτήτων που ασκήθηκε στις 17 Μαΐου 2004

10.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/18
            
         Προσφυγή του Daniel Van der Spree κατά της Επιτροπής των Ευρωπαϊκών Κοινοτήτων που ασκήθηκε στις 17 Μαΐου 2004
   (Υπόθεση Τ-182/04)
   (2004/C 179/35)
   Γλώσσα διαδικασίας: η γαλλική
   O Daniel Van der Spree, κάτοικος Overijse (Βέλγιο), εκπροσωπούμενος από τους δικηγόρους Sébastien Orlandi, Albert Coolen, Jean-Noël Louis και Etienne Marchal, με τόπο επιδόσεων στο Λουξεμβούργο, άσκησε στις 17 Μαΐου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση περί καταρτίσεως της οριστικής εκθέσεως επαγγελματικής εξελίξεως του προσφεύγοντος για την περίοδο από 1 Ιουλίου 2001 μέχρι 31 Δεκεμβρίου 2002,
            
         
               —
            
            
               να καταδικάσει την καθής στα δικαστικά έξοδα.
            
         Λόγοι προσφυγής και κύρια επιχειρήματα:
   Προς στήριξη της προσφυγής του, ο προσφεύγων επικαλείται, πρώτον, παράβαση των άρθρων 26 και 43 του Κανονισμού Υπηρεσιακής Καταστάσεως των υπαλλήλων καθώς και των ειδικών μέτρων που εφαρμόζονται κατά τη μεταβατική περίοδο αξιολογήσεως 2001-2002. Ο προσφεύγων επικαλείται επίσης παραβίαση της υποχρεώσεως αιτιολογήσεως, έλλειψη συνοχής μεταξύ των σχολίων για τον προσφεύγοντα και της βαθμολογίας του καθώς και πρόδηλη πλάνη εκτιμήσεως. Ο προσφεύγων προβάλλει επίσης προσβολή των δικαιωμάτων άμυνας, στο μέτρο που η απόφαση στηρίχθηκε σε έκθεση εσωτερικού ελέγχου που δεν γνωστοποιήθηκε ποτέ στον ίδιο και σε φερόμενα κριτήρια αξιολογήσεως που, όπως υποστηρίζει, δεν του κοινοποιήθηκαν.